Настальгія — добры тавар, які гарантавана разыходзіцца, прыносячы ў касу запатрабаваныя грошы. Нездарма такой папулярнасцю карыстаюцца бясконцыя музычныя канцэрты з прывітаннем з 70 — 80 — 90-х. Успаміны пра час, калі трава была зелянейшай, а каханне мацнейшым, можа надзяліць нават пасрэдны твор нейкай невытлумачальнай важкасцю. Вось і тэатры не стаяць у баку ад прыбытковай хвалі, адзін за адным выпускаючы рэтра-прэм’еры. Прынамсі, у Нацыянальным акадэмічным драматычным тэатры імя Максіма Горкага паказалі “Чацвёртую планету” ў рэжысуры Дзмітрыя Астрахана.